Massakren i Sabra og Shatila
Massakren i Sabra og Shatila er betegnelsen på en massakre udført i september 1982 af kristne falangister ledet af den libanesiske militsleder Elie Hobeika. Sabra var en forstad i Vest-Beirut befolket af Palæstinensiske flygtninge, mens Shatila var en palæstinensisk flygtningelejr etableret i 1949. I folkemunde var områderne kendt under navnet "Sabra &amp; Shatila". Massakren i Sabra og Shatila kostede mellem 700 og 3.500 mennesker livet.